Diari Oficial de la Generalitat Valenciana


Sumari del DOGV 4372, del 06-11-2002 (2002/11634)

ACORD de 2 d'octubre de 2002, de la Comissió Territorial d'Urbanisme de València, relatiu a la modificació núm. 1 del Pla General de Jalance.
---------------------------------------------------------------------------------------------------------------------------------------------

### Dades del document

Número de DOGV
:   4372

Data del DOGV
:   06-11-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/11068


Data del document
:   02-10-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Jalance
    * pla d'urbanisme

ACORD de 2 d'octubre de 2002, de la Comissió Territorial d'Urbanisme de València, relatiu a la modificació núm. 1 del Pla General de Jalance. [2002/11085]
  
Vist l'expedient remés per l'Ajuntament de Jalance, referit a la modificació núm. 1 del Pla general, i de conformitat amb els següents:
  
Antecedents de fet
  
Primer
  
El projecte es va sotmetre a informació pública per mitjà d'Acord del Ple de l'Ajuntament en sessió del dia 13 de febrer de 2002. Després del pertinent període d'exposició pública, en el qual no es van presentar al·legacions, es va aprovar provisionalment pel mateix òrgan amb data 20 de juny de 2002. L'expedient complet té entrada en el Registre de la Comissió Territorial d'Urbanisme de València amb data 26 de juny de 2002.
  
Segon
  
El projecte consta de memòria informativa i justificativa i plans d'informació i d'ordenació.
  
Tercer
  
L'objecte de la modificació és doble:
  
- Modificació de la classificació del sòl. Es procedix a detraure del sector AR/3 de sòl urbanitzable una superfície de 10.618 m2 (9.795 destinats a docent públic i 860 destinats a viari de connexió), que passaran a classificar-se com a sòl urbà. La resta del sector manté la seua classificació, i es queda la seua superfície en 9.552 m2.
  
- Modificació de les ordenances. Es modifica l'article 5.28, Posició de l'edificació, que varia la distància de l'edificació a límit frontal, i que passa de 5 metres a 3 metres.
  
La modificació es justifica en la necessitat d'implantar el centre docent Manuel Pérez Calpe i en la situació del terreny en qüestió, ja que gaudix dels servicis urbanístics exigibles i, per tant, ha de classificar-se com a urbà. La seua detracció de l'àmbit del sector es basa en l'excessiva càrrega que suposaria per a un sòl amb reduïdes dimensions i aprofitament.
  
La reducció de la reculada frontal es justifica en les dimensions de les parcel·les en la realitat i en el manteniment de l'edificabilitat sense incrementar-la.
  
Quart
  
Durant la tramitació de l'expedient s'ha sol·licitat informe dels organismes següents: Direcció General de Règim Econòmic de la Conselleria de Cultura, Educació i Ciència (2 de juliol de 2002), sense que fins a la data conste la seua emissió.
  
Cinqué
  
Jalance té el Pla General aprovat definitivament per la Comissió Territorial d'Urbanisme amb data 21 de desembre de 2001.
  
Sisé
  
La Comissió Informativa de la Comissió Territorial d'Urbanisme de València, en sessió de 26 de setembre de 2002, va emetre l'informe relatiu al projecte que ens ocupa, i així es complix el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, de conformitat amb el que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segon
  
La documentació està completa, a l'efecte del compliment del que preceptua l'article 27 de la LRAU.
  
En este sentit és de destacar que el projecte presentat és perfecte en relació amb l'objecte de la modificació, i es permet una correcta identificació de l'objecte, a més d'aportar un document que permet completar el planejament general vigent. Este aspecte, que pareix fàcil quan es tracta de xicotetes alteracions del planejament, no sol resoldre's bé en la majoria dels casos. No obstant això, el present projecte es pot posar com a model a seguir.
  
Tercer
  
Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
Quart
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens de resolució sobre l'aprovació definitiva de modificacions de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en sessió de 2 d'octubre de 2002, acorda aprovar definitivament la modificació núm. 1 del Pla General de Jalance, i felicitar l'Ajuntament pel projecte presentat.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data de recepció de la present notificació.
  
Tot això sense perjuí que es puga exercitar qualsevol altre recurs que s'estime oportú.